laion/Wikipedia-Exotic huggingface dataset:
ז'אק שארדון

ז'אק שארדון (בצרפתית: Jacques Chardonne‏; 2 בינואר 1884 - 29 במאי 1968), סופר צרפתי. ז'אק בוטלו נולד בעיירה בארביזייה במחוז שארנט שבמערב צרפת, לאב שהיה סופר ולאם ממוצא אמריקני שהייתה מיורשי מפעלי החרסינה שבעיר לימוז'. הוא למד בקולג' של בארביזייה, ואחרי שסיים את לימודי המשפטים הפך לעורך ספרותי של בית הוצאה לאור. ב-1921 הוציא לאור את ספרו הראשון "שיר דודים" בשם העט ז'אק שארדון, ספר שגרם לפרסומו המיידי כמחבר רומנים. הרומן "קליר" (1931) זיכה אותו בפרס הגדול של האקדמיה הצרפתית לכתיבת רומנים. ב-1932 פרסם את הרומן "אהבת הזולת" שבו הביע בעדינות רבה רגשות מלנכוליים של אהבה. ז'אק שארדון כתב גם מסות ובהן: "האושר של בארביזייה" (1938). בהיותו דובר גרמנית השתתף יחד עם סופרים צרפתיים אחרים בקונגרס הסופרים האירופיים שהתקיים בעיר ויימאר שבגרמניה באוקטובר 1941, וב-1942 ביקר שוב בגרמניה. הפסל הגרמני ארנו ברקר שהגיע לפריז באותה שנה כדי להציג שם את פסליו אמר על ז'אק שארדון: "הוא פתוח תמיד לרוח התרבות הגרמנית." עם שחרור צרפת ז'אק שארדון נתקף בפחד שיוצא להורג בירייה בגלל ששיתף פעולה עם ממשלת וישי. הוא נעצר ב-12 בספטמבר 1944 ונכלא בבית סוהר בעיר קוניאק שבמערב צרפת. לאחר שבועות מספר שוחרר מבית הסוהר, הוטל עליו מעצר בית, וספריו נאסרו להדפסה ולהפצה. אם כי ז'אק שארדון נחשב כמי שהשתייך לימין הפוליטי, פרנסואה מיטראן נשיא צרפת, שהיה סוציאליסט, העיד על עצמו מספר פעמים כי העריץ את כתביו של שארדון. אחדים מספרי שארדון עובדו לסרטי טלוויזיה וקולנוע. ז'אק שארדון נפטר בפרוור הצפוני של פריז לה-פרט-סור-סן ב-1968. ז'אק שארדון, במסד הנתונים הקולנועיים IMDb (באנגלית)
כימולומיס

כימולומיס (שם מדעי: Cimolomys) הוא סוג פרהיסטורי של יונק מהסדרה הנכחדת מולטיטוברקולטה, שחי בסוף הקרטיקון שבעידן המזוזואיקון באמריקה הצפונית, והיה קרובם של המניסקסוס והכימולודון. בדומה לקרוביו הוא חי במחילות על מנת להגן על עצמו מדינוזאורים טורפים. הכימולומיס היה דומה לחולדה במאפייניו ובמשקלו שהיה 300 עד 475 גרמים. הכימולומיס היה אוכל כול שניזון בעיקר מחרקים, חסרי חוליות אחרים, פירות, ביצים ובשר. הכימולומיס התגלה בכמה מדינות בארצות הברית וקנדה: טקסס, ויומינג, ניו ג'רזי, מונטנה, יוטה, דקוטה הדרומית, ססקצ'ואן ואלברטה. המאובנים של הכימולומיס תוארו לראשונה בידי החוקר האמריקאי עותניאל צ'ארלס מארש בשנת 1889. הכימולומיס נכחד בסוף הקרטיקון והוחלף ביונקים גדולים יותר. Cimolomys clarki Cimolomys gracilis Cimolomys milliensis Cimolomys trochuus Marsh (1889), "Discovery of Cretaceous Mammalia". Am. J. Sci 3, 18 & 38: p. 177-180 Kielan-Jaworowska Z & Hurum JH (2001), "Phylogeny and Systematics of multituberculate mammals". Paleontology 44, p. 389-429 Much of this information has been derived from [1] Archived 2003-06-25 at the Wayback Machine MESOZOIC MAMMALS; "basal" Cimolodonta, Cimolomyidae, Boffiidae and Kogaionidae, an Internet directory מדיה וקבצים בנושא כימולומיס בוויקישיתוף כימולומיס, באתר האנציקלופדיה של החיים (באנגלית) כימולומיס, באתר GBIF (באנגלית)
Take Ü There

Take Ü There הוא סינגל של צמד המפיקים המוזיקליים סקרילקס ודיפלו (Jack Ü), שהוקלט על ידי הזמרת-יוצרת ורב-נגנית הקנדית קייזה. השיר יצא לאור ב-4 באוקטובר 2014 כסינגל הראשון מאלבום הבכורה של הצמד Skrillex and Diplo Present Jack Ü (אנ'). ערך מורחב – קייזה#2014–2016: Sound of a Woman השיר הושמע לראשונה בהופעה ב-9 באוגוסט 2014, והופץ על ידי חברת Mad Decent ב-4 באוקטובר. הווידאו קליפ הנלווה לשיר יצא ב-25 בנובמבר 2014, הוא בוים על ידי קייל דה-פינה, דילון מור ודניאל סטרייט. הקליפ מציג את קטעים מההופעות של הצמד Jack Ü בשילוב עם קטעי אנימציה. נכון לאוגוסט 2022, הקליפ צבר כ-100 מיליון צפיות ביוטיוב. בפברואר 2015 יצאה גרסת הרמיקס לסינגל, בהפקת Jack Ü בשיתוף עם הראפרית והמפיקה המוזיקלית מיסי אליוט. נכון לאוגוסט 2022 הרמיקס צבר כ-6 מיליון צפיות ביוטיוב. איסי סמפסון מהגרדיאן הכניסה אותו לאתר של הגדריאן בתור הסינגל הטוב ביותר לאותו השבוע, היא אמרה על הסינגל: סאונד הטראפ שלו מעורר פאניקה קלה, זה מרגיש כמו להאיץ במהירות ואז אומרים לך שעליך ללכת לטלוויזיה ולהסביר בשידור חי את המורכבות של הפוליטיקה במזרח התיכון ממש עכשיו. — Issy Sampson, Jack U’s Take U There, this week’s best new track, The Guardian, ‏5 בספטמבר 2014 . Where Are Ü Now - הסינגל השני מהאלבום Jenn Pelly, Diplo, Skrillex, and Kiesza Debut "Take U There" Live, Pitchfork, ‏5 ביולי 2014 Daniel Kreps, ‏Diplo and Skrillex Get Trippy, Animated for Jack U Video ‘Take U There’, באתר הרולינג סטון, 25 בנובמבר 2014 Jack Ü - Take Ü There feat. Kiesza [OFFICIAL VIDEO], סרטון בערוץ "Skrillex", באתר יוטיוב (אורך: 03:44) Missy Elliott Goes Top 10 After Super Bowl Performance, Rap-Up (באנגלית אמריקאית) Jack Ü - Take Ü There (feat. Kiesza) (Missy Elliott Remix), סרטון בערוץ "Jack Ü", באתר יוטיוב (אורך: 03:30) Issy Sampson, Jack U’s Take U There, this week’s best new track, The Guardian, ‏5 בספטמבר 2014
Mercury – Act 2

Mercury – Act 2 הוא אלבום האולפן השישי של הרכב מוזיקלי האמריקאי Imagine Dragons. האלבום יצא לאור ב-1 ביולי 2022, על ידי חברות התקליטים אינטרסקופ רקורדס ו-Kidinakorner. האלבום ישמש כהמשך לאלבומם של הלהקה משנת 2021 Mercury – Act 1. כמו קודמו, האלבום הופק על ידי ריק רובין. במקביל ליציאתו, האלבום אמור להיות ארוז עם Mercury - Act 1 ויוצא במקביל גם כאלבום אוסף מיוחד הנקרא Mercury – Acts 1 & 2. Imagine Dragons הוציאו את אלבום האולפן החמישי שלהם Mercury – Act 1 ב-3 בספטמבר 2021. עם יציאתו, הלהקה אישרה שהיא תוציא אלבום המשך. הלהקה הצהירה כי ריק רובין יפיק את האלבום. בינואר 2022, הסולן דן ריינולדס טען שהאלבום "כמעט הושלם" וככל הנראה יצא לאור לאחר השלב הראשון של סיבוב ההופעות "Mercury Tour". בראיון שיצא דרך אפל מיוזיק בסוף מרץ, ריינולדס הצהיר שהאלבום שונה מבחינה קולית מאלבומיו הקודמים ואמר שהוא הושפע מהיפ הופ. ב-11 במרץ 2022, יצא לאור הסינגל המוביל "Bones". השיר שימש לקידום העונה השלישית הקרובה של סדרת הסרטים של אמזון פריים וידאו "הבנים". ב-6 באפריל, יצא הקליפ של במקביל להזמנה המוקדמת של האלבום. האלבום בן 18 הרצועות ייצא ב-1 ביולי 2022, כחלק מאלבום כפול, Mercury – Acts 1 & 2. מידע על האלבום Mercury – Act 2 באתר MusicBrainz האלבום Mercury – Act 2 באתר Discogs Zemler, Emily (11 במרץ 2022). "Hear Imagine Dragons Reflect on Mortality in New Single 'Bones'". Rolling Stone. נבדק ב-11 במרץ 2022. {{cite journal}}: (עזרה) ציוץ של Imagine Dragons ברשת החברתית אקס (טוויטר), 4 בספטמבר 2021 Zemler, Emily (11 במרץ 2022). "Hear Imagine Dragons Reflect on Mortality in New Single 'Bones'". Rolling Stone. נבדק ב-11 במרץ 2022. {{cite web}}: (עזרה) "Mercury - Acts 1 & 2 (2CD)". Imagine Dragons Official Store (באנגלית). נבדק ב-2022-04-06. Release formats for Mercury - Acts 1 & 2 on June 21, 2022: "MERCURY - ACTS 1 & 2 (2CD)". Imagine Dragons Official Store. נבדק ב-21 ביוני 2022. {{cite web}}: (עזרה) "Mercury - Acts 1 & 2". Apple Music (US). 21 ביוני 2022. נבדק ב-21 ביוני 2022. {{cite web}}: (עזרה)
מוח'תאר סידי אל-חסן

מוח'תאר סידי אל-חסן (בערבית: مختار سيدي الحسن; נולד ב-31 בדצמבר 1997) הוא כדורגלן מאוריטני המשחק בעמדת הקשר באל-מסאיימר. חסן, נולד בערפאת שנמצאת בפרברי נואקשוט הבירה. חסן התחיל לשחק כדורגל במועדון הכדורגל המקומי קונקורדה וכבר בגיל 15 הצטרף לקבוצה הבוגרת. בשנת 2014 השתתף בטורניר כדורגל מקומי שנערך בעיר ולנסיה, בו הרשים את ראשי הקבוצות של העיר ולבסוף הצטרף ללבאנטה, אליה הצטרף עם חברו לקבוצה עלי עבייד. ב-14 בינואר 2016 חסן ערך את הופעת הבכורה שלו בקבוצת המילואים בהפסד 3-1 ליוסטנסה. ב-6 בנובמבר של אותה שנה, הבקיע את שער הבכורה שלו בקבוצה נגד אותה יריבה. ב-28 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד ז'ירונה במסגרת גביע המלך הספרדי. 3 ימים לאחר מכן, ערך את הופעת הבכורה שלו בליגה בתיקו 0-0 נגד מאלגה. ב-24 ביולי 2018 הצטרף לקבוצת המילואים של ריאל ואיאדוליד מהליגה השלישית. ב-23 באפריל 2019 ערך את הופעת הבכורה שלו בקבוצה הבוגרת בניצחון 0-1 נגד ז'ירונה. ב-31 בינואר 2020 הושאל לדפורטיבו לוגו מהליגה הספרדית השנייה. ב-16 בפברואר הבקיע את שער הבכורה שלו במועדון במשחק הליגה נגד פואנלבראדה. בסיום העונה, האריך את חוזהו בקבוצה בעונה נוספת. ב-30 בינואר 2022 שוחרר מוואיאדוליד. ב-15 באפריל חתם בנואדיבו מליגת העל המאוריטנית וכעבור 4 חודשים חזר לקדנציה שנייה בדפורטיבו לוגו. ב-2 במרץ 2013, חסן ערך את הופעת הבכורה הבינלאומית שלו בנבחרת מאוריטניה בתיקו 0-0 נגד גמביה, כאשר טרם מלאו לו 16 שנים. ב-5 בינואר 2014, הבקיע את שער הבכורה שלו בנבחרת בניצחון 2-3 נגד מוזמביק. במאי 2019 נכלל בסגל הנבחרת לקראת גביע אפריקה לאומות 2019. ב-24 ביוני הבקיע בפנדל בניצחון 1-4 נגד מאלי, שהיה גם השער הראשון של נבחרתו אי פעם בגביע אפריקה לאומות. מוח'תאר סידי אל-חסן, באתר Transfermarkt מוח'תאר סידי אל-חסן, באתר Soccerway מוח'תאר סידי אל-חסן, באתר BDFutbol מוח'תאר סידי אל-חסן, באתר National Football Teams מוח'תאר סידי אל-חסן, באתר FootballDatabase.eu
אנדרו רדמיין

אנדרו ג'יימס רדמיין (באנגלית: Andrew James Redmayne; נולד ב-13 בינואר 1989) הוא כדורגלן אוסטרלי המשחק בעמדת השוער בסידני ובנבחרת אוסטרליה. רדמיין החל את הקריירה שלו בקבוצות חובבניות חצי-מקצועניות. בצעירותו נבחן בארסנל, אך זו העדיפה להחתים על פניו את וויצ'ך שצ'נסני. בשנת 2008 חתם בסנטרל קואסט מרינרס מליגת העל האוסטרלית, ובספטמבר ערך את הופעת הבכורה שלו בקבוצה. ב-18 בינואר 2010 הצטרף לבריזבן רואר. הוא ערך את הופעת הבכורה שלו במועדון כמחליף בדקה ה-80 של השוער הראשון מייקל תיאוקליטוס בניצחון 4–0 בבית על גולד קואסט יונייטד. לאחר ששיחק גם במלבורן סיטי ובווסטרן סידני וונדררס, בינואר 2017 חתם בסידני והפך לשוער הראשון של הקבוצה. רדמיין שיחק בנבחרות הצעירות של אוסטרליה, וב-7 ביוני 2019 ערך את הופעת הבכורה שלו בנבחרת הבוגרת בהפסד 0–1 לדרום קוריאה במשחק ידידות. ב-13 ביוני 2022, רדמיין עלה מהספסל בדקה ה-120 של משחק הפלייאוף של מוקדמות מונדיאל 2022 נגד פרו. בדו-קרב הפנדלים הוא הציל את הפנדל האחרון והבטיח את עלייתה של אוסטרליה למונדיאל 2022. בראיון לאחר המשחק, רדמיין חשף שהטקטיקה תוכננה במשך חודשים. נכלל בסגל נבחרת אוסטרליה לטורניר מונדיאל 2022. מדיה וקבצים בנושא אנדרו רדמיין בוויקישיתוף אנדרו רדמיין, ברשת החברתית אינסטגרם אנדרו רדמיין, באתר Transfermarkt אנדרו רדמיין, באתר Soccerway אנדרו רדמיין, באתר WorldFootball.net אנדרו רדמיין, באתר National Football Teams אנדרו רדמיין, באתר FootballDatabase.eu South Korea vs. Australia - Football Match Summary - June 7, 2019 - ESPN, ESPN.com (באנגלית) Australia vs. Peru - Football Match Summary - June 13, 2022 - ESPN, ESPN.com (באנגלית) How the Socceroos 'planned' Redmayne's heroics months in advance, Socceroos, ‏2022-06-14 (באנגלית) Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית)
אוטו בליקסנקרונה-מלר

אוטו בליקסנקרונה-מלר (בדנית: Otto Blixenkrone-Møller;‏ 27 באפריל 1912 - 26 בינואר 2006) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1972–1977. מלר נולד באגרסו ב-27 באפריל 1912. ב-1936 הוא התגייס לצבא המלכותי הדני ולמד בקורס קצינים עד 1938. לאחר מכן שרת במשמשר המלכותי הדני. במהלך מלחמת העולם השנייה הוא התנגד לכיבוש הגרמני בדנמרק והיה חבר בתנועת ההתנגדות המטה הכללי הקטן. בשנים שלאחר המלחמה סייע בשיקומו של הצבא הדני ובתהליך הצטרפותו לנאט"ו. בין השנים 1951-1953 שימש כנספח הדני במפקדת נאט"ו. לאחר מכן שימש כנספח הצבאי בוושינגטון די סי ואוטווה עד 1956. בין 1959-1961 שימש מלר כראש מחלקת המבצעים של המטכ"ל. לאחר מכן הועלה לדרגת אוברסט ומונה למפקד רגימנט המשמר פונה. ב-1963 הועלה לדרגת גנרל-מאיור ומונה לראש מטה הצבא הדני המלכותי. ב-1967 הועלה לדרגת גנרל-לויטננט וב-30 בנובמבר 1972 מונה לראש ההגנה (מקביל לרמטכ"ל). ב-30 באפריל 1977 הוא סיים את תפקידו ופרש מהצבא. לאחר פרישתו שימש כיועץ עבור חברת הספנות A.P. Møller. הוא נפטר ב-26 בינואר 2006. מדיה וקבצים בנושא אוטו בליקסנקרונה-מלר בוויקישיתוף אוטו בליקסנקרונה-מלר באתר gravsted.dk
קנוד ירנסן

קנוד ירנסן (בדנית: Knud Jørgensen;‏ 22 בספטמבר 1919 - 11 בדצמבר 1990) היה גנרל בחיל האוויר הדני, אשר שימש כראש ההגנה (מקביל לרמטכ"ל) של צבא דנמרק בין השנים 1977–1984. ירנסן נולד ב-22 בספטמבר 1919, וב-1942 התגייס לחיל ההנדסה של הצבא המלכותי הדני. במהלך מלחמת העולם השנייה עזב את דנמרק ושרת בבריגדה הדנית. לאחר המלחמה עבר ירנסן הכשרה כטייס והתגייס לחיל האוויר המלכותי הדני. ב-30 באפריל 1977 הוא מונה לראש ההגנה (מקביל לרמטכ"ל). הוא כיהן בתפקיד עד 30 בספטמבר 1984 ואז פרש מהצבא. לאחר פרישתו שימש כיו"ר מוזיאון התעופה הדנית. הוא נפטר ב-11 בדצמבר 1990. קנוד ירנסן באתר danske flyvere קנוד ירנסן באתר הלקסיקון הדני
חיים נפלאים

חיים נפלאים (באנגלית: Wonderful Life, בארצות הברית: Swingers' Paradise) הוא סרט קומדיה מוזיקלית משנת 1964 בבימויו של סידני ג'. פיורי, עם קליף ריצ'רד, ולטר סלזק וסוזן המפשייר בתפקידים הראשיים. זה סרטו המוזיקלי השלישי של קליף ריצ'רד בשיתוף להקת הצלליות לאחר "הצעירים" (1961) ו"חופשת קיץ" (1963). הסרט צולם בעיר לאס פאלמאס דה גראן קנריה וסצנות בדיונות החול צולמו באי גראן קנריה באיים הקנריים. בפסקול הסרט יש 14 שירים וקטעי נגינה. מהם התפרסמו - "Wonderful Life" "A matter of moments", "On The Beach" ו-"A Little Imagination" מהקטעים הכליים התפרסם "Theme for Young Lovers" בביצוע הצלליות שהוא אחד הקטעים המפורסמים ביותר שלהם אותו ביצעו במסע הפרידה שלהם ב-2008. ג'וני (קליף ריצ'רד) וחבריו ג'רי (מלוין הייס) ואדוארד (ריצ'רד או'סאליבן) עובדים כמלצרים במעבורת. אתם נמצאים גם ארבעה נגנים (הצלליות). לאחר העבודה הם רוצים לערוך חזרה אדוארד גורם לקצר בכל המעבורת. הם נעמשים בסילוק מהצעבורת, מועברים לסירת גומי ומגיעים לנמל של לאס פאלמאס דה גראן קנריה. הם רוצים להגיע למטעי הבננה אך טועים בדרכם בדיונות החול עד אשר הם רואים בחורה עטוייה רעלה רוכבת בפחד על גמל הדוהר במהירות. ג'וני מצליח לעצור את הגמר ומתברר שהבחורה ששמה ג'ני טיילור (סוזן המפשייר) היא שחקנית בסרט שמצולם באזור. במאי הסרט הוא לויד דייוויס (ולטר סלזק) והוא מוכן לקבל את ג'וני כפעלולן לשחקן הראשי דאגלס לסלי (דרק בונד) ואת ג'רי ואדוארד כעוזרים. גם ארבעת הנגננים נשכרים. במהלך הצילומים מתפתח רומן אהבה בן ג'ני שמרגישה חוסר ביטחון ובין ג'וני שמעודד אותה. ג'וני וחבריו מבקשים לצלם בהיחבא סרט מוזיקלי בהשתמשם בציוד של ההפקה ובעזרת התסריטאית ברברה (אונה סטאבס). הם לא מרוצים מהתוצאה ומשוחחים על כך במסעדה שבה יושבים לויד וג'ני המאזינים להם. ג'ני כועסת מאוד על ג'וני ששיקר לה וכן לויד שמגלה לו שג'ני היא בתו. ג'וני משכנע את לויד להפוך את הסרט למוזיקלי. לויד מסכים והסרט מצליח מאד ובהקרנת הבכורה לפני אולם מלא, כולם שרים ורוקדים. "חיים נפלאים", במסד הנתונים הקולנועיים IMDb (באנגלית) "חיים נפלאים", באתר AllMovie (באנגלית) "חיים נפלאים", באתר Rotten Tomatoes (באנגלית) "חיים נפלאים", במסד הנתונים הקולנועיים KinoPoisk (ברוסית) קדימון לחיים נפלאים, באתר יוטיוב קליף ריצ'רד שר ורוקד-"חיים נפלאים", "עם קצת דמיון" "על החוף" ו"עניין של רגע", באתר יוטיוב נושא לאוהבים הצעירים בביצוע הצלליות, באתר יוטיוב
אילצ'ו ג'יורגיוסקי

אילצ'ו ג'יורגיוסקי (במקדונית: Илчо Ѓорѓиоски; נולד ב-11 בדצמבר 1971) הוא כדורגלן עבר מקדוני ששיחק בעמדת הקשר וכיום מאמן את ברגלניצה שטיפ. בין השנים 2012–2018 שימש כיושב ראש ההתאחדות לכדורגל במקדוניה הצפונית. ג'יורגיוסקי התחיל את הקריירה שלו בקבוצת הכדורגל של וארדאר סקופיה. בשנת 1994 הצטרף למקדוניה וכעבור שנה חזר לווארדאר סקופיה. בקיץ 1999 הצטרף לדניזליספור מליגת העל הטורקית במדיה רשם 6 הופעות בליגה בתחילת העונה, אך אלאחר מכן לא זכה לדקות משחק בליגה ובסיום העונה שוחרר מהמועדון. בקיץ 2000 חתם בבני יהודה מליגת העל במדיה רשם 18 הופעות, עד ששוחרר בסיום העונה לאחר שירדה לליגה הלאומית. בקיץ 2001 הצטרף לסלוגה יוגומגנאט ובסיום העונה פרש מכדורגל. ב-2 באפריל 1997 ערך את הופעתו היחידה בנבחרת מקדוניה הצפונית בניצחון 2-3 נגד אירלנד. עם פרישתו מכדורגל מונה למאמן קבוצת הנוער של מקדוניה. בשנת 2005 מונה למאמן נבחרת הנוער של מקדוניה ולאחר מכן חזר לקבוצת מקדוניה, הפעם כמאמן הקבוצה הבוגרת. בקיץ 2011 מונה למאמן וארדאר סקופיה בה אימן עונה אחת. שנה לאחר מכן, מונה לנשיא ההתאחדות לכדורגל במקדוניה הצפונית. בתפקיד זה כיהן 6 שנים. ב-13 במרץ 2014 נפצע קשה בתאונת דרכים ליד העיר קומאנובו בדרך חזרה למשחק צדקה. בתאונה זו, נהרג שוער הנבחרת בעבר פטר מילושבסקי. ב-1 בינואר 2022 מונה למאמן ברגלניצה שטיפ. וארדאר סקופיה הגביע המקדוני: 1997/1998, 1998/1999 אילצ'ו ג'יורגיוסקי, באתר Transfermarkt אילצ'ו ג'יורגיוסקי, באתר WorldFootball.net אילצ'ו ג'יורגיוסקי, באתר National Football Teams אילצ'ו ג'יורגיוסקי, באתר FootballDatabase.eu פרופיל המאמן, באתר Transfermarkt
אוטו לינד

אוטו קאטהארוס לינד (בדנית: Otto Katharus Lind;‏ 28 בנובמבר 1920 - 8 בספטמבר 2000) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1984–1985. לינד נולד בקופנהגן ב-28 בנובמבר 1920. ב-1943 הוא התגייס לצבא המלכותי הדני. זמן קצר לאחר מכן פתח הוורמאכט במבצע ספארי ופירקו את הצבא הדני. לינד הצטרף למחתרת הדנית וביצע פעולות כנגד הכיבוש הגרמני. ב-1944 הוא נתפס כאשר תצפת על ביצורים גרמניים ונמסר לידי הגסטאפו. עד סוף המלחמה הוא הוחזק כבן ערובה ואף עבר עינויים. לאחר המלחמה חזר לינד לצבא הדני ושרת ברגימנט המשמר של המלכה. הוא מילא מגוון תפקידים בכירים בצבא הדני ושימש גם כמפקד כוחות בעלות הברית במבואות הים הבלטי. ב-30 בספטמבר 1984 הוא מונה לראש ההגנה (מקביל לרמטכ"ל). הוא פרש מתפקידו כעבור 14 חודשים בלבד ב-30 בנובמבר 1985. הוא נפטר בוויבורג ב-8 בספטמבר 2000. אוטו לינד באתר gravsted.dk
חיים אלפאנדרי הזקן

רבי חיים אלפאנדארי או אלפאנדארי הזקן (ה'שמ"ח - ה'ת') היה רב, דיין וראש ישיבה בקושטא ומחבר ספר מגיד מראשית. נולד בשנת שמ"ח (1588) בקושטא לרבי יעקב. למד את תורתו מפיו של רבי אהרן ששון, מחבר ספר תורת אמת וכיהן כדיין בקושטא. היה בן דורו של המהרי"ט, שפנה לרבי חיים בשאלות בהלכה, וכן של רבי אברהם אליגרי, בעל ספר לב שמח על הרמב"ם, עמו התווכח "ויכוח גדול" כלשונו של החיד"א בנושא סבלונות, המובא בספרו של רבי חיים. התכתב גם עם רבי חייא רופא מחבר ספר בני חיי, שכותב לו תשובתו: ובכן יישר כחך ודעתך ירבו בישראל כמותך וה' ישימך גאון עולם משוש דור ודור ישמח אביך ותגל יולדתך כנפש המושיבך באהלי אפדני קירות מורשי לבבי — מעשה חייא, סימן א' מעט מתשובותיו נדפסו על ידי נכדו, רבי חיים אלפאנדרי, בספר מגיד מראשית. כמו כן ישנה תשובה שכתב לבנו בשנת ה'שע"ט, המופיעה בספרו של האחרון, מוצל מאש. נפטר בשנת ה'ת ליצירה, והוא כבן חמשים ושתיים. בנו הבכור היה רבי יעקב אליפנדרי, מחבר ספר מוצל מאש. בנו הצעיר הוא רבי יצחק רפאל, שהיה ”בן חיל במלחמתה של תורה, דבורו בנחת מסק"ל שני סלעי"ם ועקר טורי” (מגיד מראשית, דף נו עמוד א) ואביו של רבי חיים אלפאנדרי השני, מחבר ספר אש דת. כתב ספרים רבים, ונכדו רבי חיים מעיד כי בידו חיבורים רבים של סבו וביניהם שיטות על שישה סדרים, בפלפול עצום, ופסקי דינים רבים. שו"ת מגיד מראשית (קושטא ת"ע). שם הגדולים, מערכת גדולים אות ח, סימן יב, מהר"ר חיים אלפאנדרי הזקן. שו"ת הסבא קדישא, חלק א', תולדות, עמוד ט'. ארזי הלבנון אנציקלופדיה לגאוני ספרד, ח-י, עמוד 580. ספר מגיד מראשית - גישה מקוונת באתר הספרייה הממלכתית של רוסיה. ספר מגיד מראשית באתר HebrewBooks כך שמו המקובל בפוסקים (ראה למשל שם הגדולים בערכו) כדי להבדילו מנכדו, רבי חיים אלפאנדארי השני מגיד מראשית, סימן ה', דף ל"ה עמוד ג' סוף ספר מגיד מראשית למשל: מגיד מראשית, סימן א', סימן ב', סימן ז' שם הגדולים מערכת גדולים אות א [יח] מהר"ר אברהם אליגרי מגיד מראשית, סימן ד' וה' סימן נ"ה מגיד מראשית, אל עין הקורא ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
סוון טאיידה

סוון איגיל טאיידה (בדנית: Sven Egil Thiede;‏ 15 באוקטובר 1924 - 30 בנובמבר 2005) היה אדמירל דני אשר שימש כראש ההגנה (מקביל לרמטכ"ל) של צבא דנמרק בין השנים 1985–1989. טאיידה נולד בדלום ב-15 באוקטובר 1924. ב-1943 הוא התגייס לצי המלכותי הדני והחל ללמוד בבית הספר לקציני ים. באותה שנה הוורמאכט פתח במבצע ספארי ופירק את הצבא והצי של דנמרק. טאיידה הצטרף למחתרת דנית ולאחר המלחמה חזר והתגייס לצי הדני וסיים את הכשרתו כקצין צי ב-1948. הוא התקדם בסולם הדרגות וב-30 בנובמבר 1985 מונה לראש ההגנה. הוא סיים את תפקידו ב-31 באוקטובר 1989. סוון טאיידה באתר gravsted.dk
חוק לנץ

חוק לנץ הוא חוק פיזיקלי בתחום המגנטיות, לקביעת כיוון הכא"מ (כמות אנרגיה ליחידת מטען, ראשי תיבות של כוח אלקטרו-מניע) והזרם החשמלי המושרים על ידי שינוי בשטף המגנטי. החוק נקרא על שם הפיזיקאי הגרמני-בלטי היינריך לנץ, אשר ניסח אותו בשנת 1834. ”בפעולתו המגנטית, הזרם המושרה מתנגד לסיבת היווצרותו.” ובאופן ספציפי יותר, השדה המגנטי המושרה על ידי זרם שואף לבטל את השינוי בשטף המגנטי היוצר אותו. חוק לנץ בא לידי ביטוי בסימן השלילי, הקובע את כיוון הכא"מ המושרה, בחוק פאראדיי: E = − d Φ B d t {\displaystyle {\mathcal {E}}=-{\frac {{d}\Phi _{B}}{{d}t}}} חוק זה נובע מחוק שימור האנרגיה; אילו הכא"מ המושרה היה גורם להגדלת השינוי בשטף המגנטי, אז השטף המגנטי היה גדל עוד יותר (בגלל הגידול בזרם), ויוצר בכך גידול נוסף בזרם, וכן הלאה עד אינסוף, תוך ביצוע עבודה אינסופית. כאשר השטף המגנטי בכריכה גדל, נוצר בכריכה שדה מגנטי ההפוך בכיוונו לשדה בו נמצאת הכריכה. כאשר השטף המגנטי בכריכה קטן, נוצר בכריכה שדה מגנטי השווה בכיוונו לשדה בו נמצאת הכריכה. משוואות מקסוול עקרון לה שטלייה - חוק דומה, התקף במערכות כימיות מדיה וקבצים בנושא חוק לנץ בוויקישיתוף חוק לנץ, באתר אנציקלופדיה בריטניקה (באנגלית)
יורגן לינג

יורגן לינג (בדנית: Jørgen Lyng;‏ נולד ב-7 במרץ 1934) הוא גנרל דני בדימוס אשר שימש כראש ההגנה (מקביל לרמטכ"ל) של צבא דנמרק בין השנים 1989–1996. לינג שרת בקורפוס היגרים של צבא דנמרק, ועבר אימונים מיוחדים בבריטניה, גרמניה וארצות הברית. לתפקיד ראש ההגנה (מקביל לרמטכ"ל) הוא מונה ב-31 באוקטובר 1989. תקופת כהונתו בתפקיד התאפיינה בפעילות אגרסיבית של הצבא הדני במגוון יעדים ברחבי העולם. ב-1990 הוא שלח את הסיירת HDMS Olfert Fischer להשתתף במלחמת המפרץ. בהמשך שלח כוחות קרקעיים של הצבא הדני להשתתף במלחמת בוסניה (מבצע בולבנק). ב-1994 הוא הורה להקים את הבריגדה הבינלאומית הדנית שנועדה להוות עתודה מיוחדת של הצבא הדני לפעילות ברחבי העולם. הוא פרש מתפקידו ב-31 במרץ 1996. מדיה וקבצים בנושא יורגן לינג בוויקישיתוף יורגן לינג באתר gravsted.dk
הנס יורגן גארד

הנס יורגן גארד (בדנית: Hans Jørgen Garde;‏ 22 בינואר 1939 - 3 באוגוסט 1996) היה אדמירל דני אשר שימש לתקופה קצרה כראש ההגנה (מקביל לרמטכ"ל) של צבא דנמרק. גארד נולד בפרדריקסברג ב-22 בינואר 1939. הוא התחנך בבית הספר של קתדרלת ארהוס. ב-1961 הוא התגייס לצי המלכותי הדני, ובמקביל לשירותו הצבאי למד באוניברסיטת ארהוס ובאוניברסיטת קופנהגן, וכן בקורסים מיוחדים בארצות הברית ובבריטניה. ב-1988 הוא מונה לראש הפיקוד המבצעי של הצי, וב-1989 מונה לראש מטה ההגנה. ב-31 במרץ 1996 הוא מונה לראש ההגנה (מקביל לרמטכ"ל), אולם הקדנציה שלו נגדעה בצורה טרגית כעבור ארבעה חודשים בלבד. ב-3 באוגוסט 1996 מטוס הגולפסטרים 3 שהטיס אותו ואת אשתו לביקור באיי פארו, התרסק ליד נמל התעופה ואוגר. כל תשעת נוסעי המטוס נהרגו. הנס יורגן גארד באתר gravsted.dk
כריסטיאן חווידט

כריסטיאן חווידט (בדנית: Christian Hvidt;‏ נולד ב-15 ביולי 1942) הוא גנרל בדימוס בחיל האוויר הדני אשר שימש כראש ההגנה (מקביל לרמטכ"ל) של צבא דנמרק בין 1996–2002. חווידט נולד ב-15 ביולי 1942 והתגייס לחיל האוויר המלכותי הדני ב-1961. הוא למד באקדמיית קצינים וב-1962 קיבל דרגת לויטננט-משנה. בין 1975–1979 שימש כמפקד שימש כמפקד פיקוד האוויר הטקטי. לאחר מכן שימש כמפקד טייסת עד 1983. לאחר מכן שימש כראש אגף התכנון והמדיניות במטכ"ל עד 1987 אז מונה למפקד תחנת האוויר קארופ. בין 1994–1996 שימש כנציג דנמרק בוועדה הצבאית של נאט"ו בבריסל. ב-3 באוגוסט 1996 מונה לראש ההגנה (מקביל לרמטכ"ל). ב-30 בספטמבר 2002 הוא סיים את תפקידו ופרש מהצבא. כיום משמש חווידט כיו"ר הדירקטוריון של חברת סמלר (Semler) העוסקת בייבוא מכוניות. כריסטיאן חווידט באתר נאט"ו כריסטיאן חווידט באתר הלקסיקון הדני
הר מארוויק

הר מארוויק או הר מרוויק (באנגלית: Mount Marwick) הוא פסגה גבוהה ברכס אקספלוררז בהרי באוורס, באזור חוף פנל של ארץ ויקטוריה, שבאנטארקטיקה. גובהו של ההר 2,590 מטרים מעל פני הים. הר מארוויק ממוקם בראשו של קרחון מורלי. הר מאווריק ממוקם 5 קילומטרים ממערב להר שטורם. שמו של ההר ניתן לו בשנת 1982 על ידי ועדת השמות האנטארקטיים של ניו זילנד. ההר נקרא על שם ג'ון מארוויק (שנפטר בשנת 1978), שהיה גאולוג והיה הפליאונטולוג הראשי של המכון למדעי הגאולוגיה והגרעין של ניו זילנד.